Les Corts Valencianes aproven el pressupost per al 2019, el darrer de la legislatura
Representa un increment del 10,7% respecte al 2018
El ple de les Corts Valencianes ha aprovat avui el projecte de llei de pressupost de la Generalitat per al 2019, t, amb els vots favorables de PSPV, Compromís i Podem i els vots en contra del PP i Ciutadans.
Són els quarts comptes del Botànic i els darrers de la legislatura.
Enguany, la tramitació del pressupost ha transcorregut sense cap sobresalt: ha arribat a les Corts amb un pacte previ entre les tres forces que donen suport al Consell i han destacat que era un punt de partida per a la legislatura vinent.
En concret, el pressupost preveu una despesa de 22.092 milions d’euros, un 10,7% més respecte al 2018, dels quals 16.706 milions són per a despesa no financera.
Com en anys anteriors, s’ha tornat a incloure la partida ‘reivindicativa’ de 1.325 milions per l’infrafinançament.
Les conselleries amb una dotació més gran són Sanitat, amb 6.635,4 milions (+3,1%), ‘Servei del deute’, amb 5.782,6 milions (+12%), Educació, amb 5.121,6 milions (+7,1%) i Vice-presidència i Igualtat i Polítiques Inclusives, amb 1.528,2 milions (+27,7%).
El pressupost per a la Radiotelevisió Valenciana s’ha mantingut intacte, amb els 55 milions consignats inicialment pel Consell.
A més, es manté la subvenció directa de 600.000 euros a la Corporació Valenciana de Mitjans de Comunicació (CVMC) per a promoció turística, i a Air Nostrum, la subvenció de tres milions d’euros.
El PP i Ciutadans han presentat esmenes a la totalitat perquè volien que el text retornés al Consell, atès que consideren que preveu 2.600 milions d’ingressos ‘ficticis’.
La principal anècdota de la sessió ha estat quan, en un moment de les votacions de les esmenes del PP en l’àrea de Sanitat, el president de les Corts, Enric Morera, ha donat l’ordre de ‘comença la reunió’.
De seguida ha corregit el lapsus i ha dit ‘votació’, però la situació ha fet riure els diputats, alguns dels quals s’han despistat.
Més de vint (de la bancada del Botànic) no han votat i l’esmena del PP –per a ampliar els recursos en obstetrícia i pediatria a l’Hospital de Llíria– ha tirat endavant, amb 41 vots a favor i solament 30 en contra.
L’explicació del vot
El portaveu socialista, Manolo Mata, ha subratllat el diàleg i la normalitat de l’aprovació del pressupost, i ha dit que el Botànic era ‘més que una aliança de tres grups’: ‘És una manera de viure, d’entendre la democràcia, de no crispar i de somriure’, enfront de la ‘cara restreta de la política’.
A més, ha celebrat la ‘germanor’ amb l’oposició i ha indicat que els valencians tindrien el 2019 un projecte que milloraria ‘permanentment la seua vida’.
Mireia Mollà, de Compromís, ha felicitat el Consell i ha dit que havia estat una legislatura ‘històrica i apassionant, però també histèrica’.
Ha demanat als diputats que imaginessin qui hi havia ‘darrere cada línia pressupostària’, atès que els comptes ‘tenen noms propis, històries reals’ i ‘abriguen els qui més ho necessiten’.
David Torres (Podem), qui no repetirà com a diputat i ha aprofitat el seu torn per a acomiadar-se, ha dit que aquest pressupost era ‘el millor, el més podemitzat i el que necessita la societat valenciana’.
En contraposició, Tony Woodward (Ciutadans) ha dit que no podien admetre que fos ‘el millor pressupost de la història’ perquè inclou ‘ingressos imaginaris sense cap aval, fruit d’enginyeria pressupostària electoralista’.
‘Seran irrealitzables.’
Una jornada de comiat
La portaveu del PP, Isabel Bonig, que considera que el pressupost ‘no és bo per a tots els valencians’, ha dedicat la intervenció a fer una reflexió personal sobre la política.
Ha dit que, com a defensora de la democràcia, creia en la confrontació política d’idees, ‘mai de persones’, per molt vehement que sigui, i ha lamentat que a l’estat espanyol la crispació política ‘ha traspassat totes les línies roges del parlamentarisme’.
La portaveu popular ha acabat repartint raïm entre els diputats i ha demanat que, quan se’ls mengin, demanin un desig: ‘Que el nostre adversari polític no és el nostre enemic i té dret de ser escoltat, si ho fem el 2019 serà bo per a la Comunitat i els valencians’.
‘Mil gràcies de cor, perdó pels errors comesos, Bon Nadal i pròspera Comunitat Valenciana’.
Després d’aquestes paraules, aplaudides des del Botànic, s’ha dirigit a l’escó del president Ximo Puig i tots dos s’han abraçat.
Els diputats del PP han acudit també a aquella bancada i, entre petons i abraçades, han repartit les caixes amb el raïm.
Durant el ple de les Corts Valencianes s'ha aprovat el pressupost del 2019, augmentat en un 10,7%. Alguns l'han definit com "el que necessita la societat valenciana", altres el cataloguen "d'irrealitzable" i altres, en canvi, aprofiten per acomiadar-se i aclarir que els adversaris polítics no són enemics i que tenen dret a ser escoltats.
Avui s'ha aprovat a les Corts Valencianes el pressupost de la Generalitat per al 2019. Es contempla una despesa superior en un 10,7% a la del 2018 i amb la inversió més gran en Sanitat, Servei del deute i Educació. Malgrat les votacions en contra del PP i Ciutadans, el ple ha finalitzat amb abraçades i bons desitjos.
S'ha aprovat hui la llei de pressupostos de la Generalitat per al 2019 amb els vots en contra del PP i Ciutadans. Els nous pressupostos suposen un increment de quasi l'11% i les conselleries que aconsegueixen major finançament són Sanitat, Educació i Igualtat i Polítiques Inclusives, entre d'altres i es manté el pressupost per a la Radiotelevisió Valenciana.
El ple de les Corts Valencianes ha aprovat avui el projecte de llei de pressupost de la Generalitat per al 2019, t, amb els vots favorables de PSPV, Compromís i Podem i els vots en contra del PP i Ciutadans. 

En concret, el pressupost preveu una despesa de 22.092 milions d’euros, un 10,7% més respecte al 2018, dels quals 16.706 milions són per a despesa no financera. 

A més, ha celebrat la ‘germanor’ amb l’oposició i ha indicat que els valencians tindrien el 2019 un projecte que milloraria ‘permanentment la seua vida’. 

Ha dit que, com a defensora de la democràcia, creia en la confrontació política d’idees, ‘mai de persones’, per molt vehement que sigui, i ha lamentat que a l’estat espanyol la crispació política ‘ha traspassat totes les línies roges del parlamentarisme’.
El ple de les Corts Valencianes ha aprovat avui el projecte de llei de pressupost de la Generalitat per al 2019, t, amb els vots favorables de PSPV, Compromís i Podem i els vots en contra del PP i Ciutadans. 

Enguany, la tramitació del pressupost ha transcorregut sense cap sobresalt: ha arribat a les Corts amb un pacte previ entre les tres forces que donen suport al Consell i han destacat que era un punt de partida per a la legislatura vinent.

En concret, el pressupost preveu una despesa de 22.092 milions d’euros, un 10,7% més respecte al 2018, dels quals 16.706 milions són per a despesa no financera. 

La portaveu popular ha acabat repartint raïm entre els diputats i ha demanat que, quan se’ls mengin, demanin un desig: ‘Que el nostre adversari polític no és el nostre enemic i té dret de ser escoltat, si ho fem el 2019 serà bo per a la Comunitat i els valencians’.
El ple de les Corts Valencianes ha aprovat avui el projecte de llei de pressupost de la Generalitat per al 2019, t, amb els vots favorables de PSPV, Compromís i Podem i els vots en contra del PP i Ciutadans. 

Enguany, la tramitació del pressupost ha transcorregut sense cap sobresalt: ha arribat a les Corts amb un pacte previ entre les tres forces que donen suport al Consell i han destacat que era un punt de partida per a la legislatura vinent.

En concret, el pressupost preveu una despesa de 22.092 milions d’euros, un 10,7% més respecte al 2018, dels quals 16.706 milions són per a despesa no financera.
  
Les conselleries amb una dotació més gran són Sanitat, amb 6.635,4 milions (+3,1%), ‘Servei del deute’, amb 5.782,6 milions (+12%), Educació, amb 5.121,6 milions (+7,1%) i Vice-presidència i Igualtat i Polítiques Inclusives, amb 1.528,2 milions (+27,7%). 

Per a final de l'any, les Corts Valencianes aproven el pressupost del 2019, un ple d'aplaudiments i comiats.
S'ha aprovat a les Corts Valencianes l'últim pressupost de la legislatura amb tres vots a favor i dos en contra.
Aprovats els pressupostos per al 2019 a les Corts Valencianes, amb un augment del 10,7% respecte a l'any passat.